Ehdotus Euroopan parlamentin ja neuvoston direktiivi tiettyjen moottoriajoneuvoluokkien nopeudenrajoittimien asentamisesta ja käytöstä yhteisössä annetun neuvoston direktiivin 92/6/ETY muuttamisesta /* KOM/2001/0318 lopull. Nide II - COD 2001/0135 */



Virallinen lehti nro 270 E , 25/09/2001 s. 0077 - 0078



Ehdotus EUROOPAN PARLAMENTIN JA NEUVOSTON DIREKTIIVI tiettyjen moottoriajoneuvoluokkien nopeudenrajoittimien asentamisesta ja käytöstä yhteisössä annetun neuvoston direktiivin 92/6/ETY muuttamisesta (komission esittämä) PERUSTELUT A. Yleistä Nykytilanne Neuvoston direktiivi 92/6/ETY tiettyjen moottoriajoneuvoluokkien nopeudenrajoittimien asentamisesta ja käytöstä yhteisössä [1] annettiin 10. helmikuuta 1992. Direktiivissä vahvistetaan säännöt, joiden mukaan nopeudenrajoittimia on käytettävä sellaisissa M3-luokan ajoneuvoissa, joiden suurin massa on yli 10 metristä tonnia, ja N3-luokan ajoneuvoissa (M3- ja N3-luokat sellaisina kuin ne määritellään direktiivin 70/156/ETY [2] liitteessä II). Direktiivin 92/6/ETY johdanto-osassa todetaan, että ensimmäisessä vaiheessa vaatimukset olisi otettava käyttöön ainoastaan raskaimpiin luokkiin kuuluvissa ajoneuvoissa, joita käytetään eniten kansainvälisessä liikenteessä. Tämän jälkeen teknisten mahdollisuuksien ja jäsenvaltioiden saamien kokemusten perusteella vaatimukset voitaisiin ulottaa koskemaan kevyempiin luokkiin kuuluvia ajoneuvoja. [1] EYVL L 57, 2.3.1992, s. 27. [2] Neuvoston direktiivi 70/156/ETY, annettu 6. helmikuuta 1970, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä (EYVL L 42, 23.2.1970, s. 1), sellaisena kuin se on muutettuna. Direktiivin antamisen seurauksena nopeudenrajoittimien pakollinen asentaminen ja käyttö koko EU:n alueella toteutettiin kolmessa vaiheessa: * 1. tammikuuta 1994 alkaen uudet ajoneuvot, * 1. tammikuuta 1995 alkaen ajoneuvot, jotka on rekisteröity 1. tammikuuta 1988 ja 1. tammikuuta 1994 välisenä aikana ja joita käytetään kansainvälisessä liikenteessä, ja * 1. tammikuuta 1996 alkaen kaikki ajoneuvot, jotka on rekisteröity 1. tammikuuta 1988 tai sen jälkeen. Direktiivin 2 artiklassa säädetään, että M3-luokan ajoneuvoihin on asennettava nopeuden rajoittimet, joiden suurin nopeus on asetettu 100 kilometriin tunnissa, ja 3 artiklassa säädetään, että N3-luokan ajoneuvoihin on asennettava nopeudenrajoittimet, jotka estävät nopeuden kohoamisen suuremmaksi kuin 90 kilometriä tunnissa. Poikkeuksista säädetään direktiivin 6 artiklassa, jonka mukaan 2 ja 3 artiklan vaatimuksia ei sovelleta moottoriajoneuvoihin, joita käyttävät puolustusvoimat, väestönsuojeluviranomaiset, palolaitokset ja muu hälytyspalvelu ja yleisen järjestyksen ylläpitämisestä vastuussa olevat viranomaiset, tai moottoriajoneuvoihin - jotka eivät rakenteensa vuoksi voi ylittää 2 ja 3 artiklassa säädettyä nopeutta, - joita käytetään tieteellisiin kokeisiin tiellä, - joita käytetään ainoastaan taajamien julkiseen liikenteeseen. Nopeudenrajoittimien tyyppihyväksyntää koskevista teknisistä vaatimuksista säädetään tiettyihin moottoriajoneuvoluokkiin asennettavista nopeudenrajoittimista tai vastaavista nopeudenrajoitusjärjestelmistä 31. maaliskuuta 1992 annetussa neuvoston direktiivissä 92/24/ETY [3]. [3] EYVL L 129, 14.5.1992, s. 154. Komissio on laatinut Euroopan parlamentille ja neuvostolle raportin direktiivin 92/6/ETY täytäntöönpanosta. Raportti perustuu jäsenvaltioiden tutkimukseen ja kokemukseen. Raportissa tarkastellaan useita nopeudenrajoittimiin liittyviä kysymyksiä. Yksi näistä on direktiivin 92/6/ETY soveltamisalan laajentaminen siten, että siihen kuuluvat myös kevyemmät ajoneuvoluokat. B. Perusteet yhteisön tason toiminnalle I. Toissijaisuus a) Mitkä ovat suunnitellun toimen tavoitteet yhteisön velvoitteiden kannalta- Direktiivin 92/6/ETY tarkistuksen tavoitteena on laajentaa sen soveltamisalaa siten, että nopeudenrajoittimet otetaan käyttöön sellaisissa M2- ja M3-luokan ajoneuvoissa, joiden suurin massa on alle 10 tonnia (linja-autot), ja N2-luokan ajoneuvoissa (kuorma-autot, joiden suurin massa on yli 3,5 tonnia). b) Kuuluuko suunniteltu toimi yhteisön yksinomaiseen toimivaltaan vai jäsenvaltioiden kanssa jaettuun toimivaltaan- Jaettuun toimivaltaan: EY:n perustamissopimuksen 71 artiklan 1 kohdan c alakohta. c) Mikä on ongelman ulottuvuus yhteisössä (esim. montako jäsenvaltiota asia koskee ja miten asia on ratkaistu tähän mennessä)- Direktiivi 92/6/ETY on osoitettu kaikille jäsenvaltioille. d) Miten asia voidaan ratkaista tehokkaimmin: yhteisön vai jäsenvaltioiden toiminnan avulla- Yhteisön lainsäädäntö on jo olemassa, joten tehokkain tapa on muuttaa yhteisön lainsäädäntöä. e) Mitä todellista lisäarvoa ehdotettu yhteisön toiminta tuottaa ja mitkä olisivat toimen toteuttamatta jättämisen seuraukset- Nopeudenrajoittimien käyttöönotto hyödyttäisi sekä tieturvallisuutta että ympäristönsuojelua. Tähän ei päästäisi samantasoisesti koko EU:ssa, jos asia jätettäisiin jäsenvaltioille. Jos ei tehtäisi mitään, nämä hyödyt menetettäisiin ja eri jäsenvaltioiden toimijat olisivat eriarvoisessa kilpailuasemassa. f) Mitä toimintakeinoja yhteisöllä on käytettävissään (esim. suositus, rahoitustuki, sääntely, vastavuoroinen tunnustaminen)- Voimassa olevan direktiivin soveltamisalaa voidaan laajentaa vain muuttamalla direktiiviä. g) Onko yhtenäinen sääntely tarpeen vai riittääkö direktiivi, jossa asetetaan yleiset tavoitteet ja jätetään täytäntöönpano jäsenvaltioille- Direktiivin muuttaminen riittää, jotta sen soveltamisalaa voidaan laajentaa. II Olosuhteiden yhdenmukaistaminen Direktiivin 92/6/ETY muuttaminen ei merkitse yhteisössä tieliikenteen alalla saavutetun yhdenmukaistamistason muuttamista. III Johdonmukaisuus yhteisön muiden politiikkojen kanssa Direktiivin 92/6/ETY muuttamisella ei ole vaikutusta muihin yhteisön politiikkoihin. C. Ehdotuksen tarkoitus Direktiivin 92/6/ETY tarkistusehdotuksen tavoitteena on ottaa nopeudenrajoittinet käyttöön sellaisissa M2- ja M3-luokan ajoneuvoissa, joiden suurin massa on alle 10 tonnia (linja-autot), ja N2-luokan ajoneuvoissa (kuorma-autot, joiden suurin massa on yli 3,5 tonnia). Ehdotuksen tarkoituksena on edistää tieturvallisuutta ja ympäristösuojelua, ja se on sopusoinnussa seuraavien asiakirjojen kanssa: komission kertomus Euroopan parlamentille ja neuvostolle direktiivin 92/6/ETY täytäntöönpanosta, komission liikenneturvallisuus tiedonanto [4], 26. kesäkuuta 2000 annettu neuvoston päätöslauselma liikenneturvallisuuden parantamisesta [5] ja 18. tammikuuta 2001 annettu Euroopan parlamentin päätöslauselma liikenneturvallisuustiedonannosta [6]. [4] Komission tiedonanto neuvostolle, Euroopan parlamentille, talous- ja sosiaalikomitealle sekä alueiden komitealle: Euroopan unionin liikenneturvallisuuden painopisteet - Seurantakertomus ja toimenpiteiden asettaminen tärkeysjärjestykseen, KOM(2000) 125 lopullinen, 17.3.2000, ei vielä julkaistu. [5] EYVL C 218, 31.7.2000, s. 1. [6] EYVL C , , s. . D. Ehdotuksen sisältö Ehdotuksen 1 artiklassa luetellaan direktiiviin 92/6/ETY ehdotetut muutokset. Artiklan 1 kohdassa soveltamisalaa laajennetaan siten, että siihen kuuluvat kaikki luokkien M2, M3, N2 ja N3 ajoneuvot. Artiklan 2 kohdassa kaikille M2- ja M3-luokan ajoneuvoille vahvistetaan nopeuden rajoittimien suurimmaksi nopeudeksi 100 km/h. Artiklan 3 kohdassa kaikille N2-luokan ajoneuvoille vahvistetaan nopeudenrajoittimien suurimmaksi nopeudeksi 90 km/h. Artiklan 4 kohdassa ehdotetaan nopeudenrajoittimien vaiheittaista käyttöönottoa uusissa ajoneuvoluokissa siten, ne otetaan käyttöön uusissa ajoneuvoissa 1. tammikuuta 2004 alkaen ja ne asennetaan 1. tammikuuta 2006 mennessä sellaisiin ajoneuvoihin, jotka on rekisteröity 1. tammikuuta 2001 jälkeen. Ehdotuksen 2, 3 ja 4 artikla sisältävät säännökset direktiivin saattamiseksi osaksi jäsenvaltioiden kansallista lainsäädäntöä sekä tämän direktiiviä 92/6/ETY muuttavan säädöksen voimaantulosta. 2001/aaaa (COD) Ehdotus EUROOPAN PARLAMENTIN JA NEUVOSTON DIREKTIIVI tiettyjen moottoriajoneuvoluokkien nopeudenrajoittimien asentamisesta ja käytöstä yhteisössä annetun neuvoston direktiivin 92/6/ETY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 71 artiklan, ottavat huomioon komission ehdotuksen [7], [7] EYVL C, , s. . ottavat huomioon talous- ja sosiaalikomitean lausunnon [8], [8] EYVL C, , s. . ottavat huomioon alueiden komitean lausunnon [9], [9] EYVL C, , s. . noudattavat perustamissopimuksen 251 artiklassa määrättyä menettelyä [10], [10] EYVL C, , s. . sekä katsovat seuraavaa: (1) Liikenneturvallisuus ja liikenteeseen liittyvät ympäristönäkökohdat ovat ensiarvoisen tärkeitä kestävän liikkuvuuden varmistamiseksi. (2) On osoitettu, että raskaiden ajoneuvoluokkien nopeudenrajoittimilla on myönteinen vaikutus sekä liikenneturvallisuuden että ympäristönsuojelun kannalta. (3) Tutkimustulosten perusteella näillä aloilla edistytään edelleen, jos nopeudenrajoittimien asennus ja käyttö tehdään pakolliseksi myös kevyemmissä moottoriajoneuvoluokissa. (4) Neuvoston direktiivissä 92/6/ETY säädetään, että teknisten mahdollisuuksien ja jäsenvaltioiden saamien kokemusten perusteella nopeudenrajoittimien asennusta ja käyttöä koskevat vaatimukset voitaisiin ulottaa koskemaan kevyempiin luokkiin kuuluvia ajoneuvoja. (5) Komission neuvostolle, Euroopan parlamentille, talous- ja sosiaalikomitealle sekä alueiden komitealle antamassa EU:n liikenneturvallisuuden painopisteitä koskevassa tiedonannossa [11] esiteltiin yhtenä painopisteenä direktiivin 92/6/ETY soveltamisalan laajentaminen kevyempiin moottoriajoneuvoluokkiin. [11] KOM(2000) 125 lopullinen, 17.3.2000, ei vielä julkaistu. (6) Nykyisellä tekniikalla nopeudenrajoittimissa saavutetaan tekninen mittapoikkeama, joka on alle 5 km/h. Nopeudenrajoittimien suurinta nopeutta asetettaessa olisi otettava huomioon nykyisin saavutettavissa olevat teknisen tarkkuuden marginaalit ja mittausvirheen aste. (7) Perustamissopimuksen 5 artiklassa vahvistetun toissijaisuusperiaatteen ja suhteellisuusperiaatteen mukaisesti jäsenvaltiot eivät voi riittävällä tavalla saavuttaa tämän direktiivin tavoitteita eli niiden yhteisönlaajuisten järjestelyjen muuttamista, jotka liittyvät nopeudenrajoittimien asentamiseen tiettyihin raskaisiin ajoneuvoluokkiin ja käyttöön kyseisissä ajoneuvoluokissa, minkä vuoksi tavoitteet voidaan toiminnan laajuuden takia paremmin saavuttaa yhteisön tasolla. Tässä direktiivissä rajoitutaan kyseisten tavoitteiden saavuttamisen edellyttämiin vähimmäistoimiin eikä ylitetä sitä, mikä on tämän kannalta tarpeen. (8) Direktiivi 92/6/ETY olisi muutettava vastaavasti, OVAT ANTANEET TÄMÄN DIREKTIIVIN: 1 artikla Muutetaan direktiivi 92/6/ETY seuraavasti: 1. Korvataan 1 artikla seuraavasti: "1 artikla Tässä direktiivissä 'moottoriajoneuvolla' tarkoitetaan kaikkia moottorikäyttöisiä ajoneuvoja, jotka kuuluvat M2-, M3-, N2- tai N3-luokkaan ja jotka on tarkoitettu käytettäviksi maantiellä ja joissa on vähintään neljä pyörää ja joiden suurin rakenteellinen nopeus ylittää 25 kilometriä tunnissa. M2-, M3-, N2- ja N3-luokilla tarkoitetaan neuvoston direktiivin 70/156/ETY [12] liitteessä II määriteltyjä luokkia." [12] EYVL L 42, 23.2.1970, s. 1. Liite II sellaisena kuin se esitetään neuvoston direktiivissä 92/53/ETY, EYVL L 225, 10.8.1992, s. 1. 2. Korvataan 2 artiklassa ilmaus "M3-luokan" ilmauksella "M2- ja M3-luokan". 3. Korvataan 3 artiklan 1 kohta seuraavasti: "1. Jäsenvaltioiden on toteutettava tarvittavat toimenpiteet sen varmistamiseksi, että N2- ja N3-luokan moottoriajoneuvoja käytetään tiellä ainoastaan, jos niihin on asennettu sellainen laitevarustus, joka estää niiden nopeuden kohoamisen suuremmaksi kuin 90 kilometriä tunnissa. Tämän laitteen suurin nopeus on asetettava 85 kilometriin tunnissa, kun tekninen mittapoikkeama on sallitussa enimmäisarvossaan 5 kilometriä tunnissa; jos tekninen mittapoikkeama on alle 5 kilometriä tunnissa, tämän laitteen suurin nopeus on asetettava sellaiseen arvoon, jolla varmistetaan, että todellinen nopeus ei ylitä 90 kilometriä tunnissa." 4. Korvataan 4 artikla seuraavasti: "4 artikla 1. Edellä olevaa 2 ja 3 artiklaa sovelletaan M3-luokan moottoriajoneuvoihin, joiden suurin sallittu massa on enemmän kuin 10 metristä tonnia ja jotka on rekisteröity 1 päivästä tammikuuta 1994 alkaen, ja N3-luokan moottoriajoneuvoihin, jotka on rekisteröity 1 päivästä tammikuuta 1994 alkaen. 2. Edellä olevaa 2 ja 3 artiklaa sovelletaan muihin moottoriajoneuvoihin, jotka on rekisteröity 1 päivästä tammikuuta 2004 alkaen. 3. Edellä olevaa 2 ja 3 artiklaa sovelletaan viimeistään 1 päivästä tammikuuta 1995 M3-luokan moottoriajoneuvoihin, joiden suurin sallittu massa on enemmän kuin 10 metristä tonnia ja jotka on rekisteröity 1 päivän tammikuuta 1988 ja 1 päivän tammikuuta 1994 välisenä aikana, ja N3-luokan moottoriajoneuvoihin, jotka on rekisteröity 1 päivän tammikuuta 1988 ja 1 päivän tammikuuta 1994 välisenä aikana. 4. Edellä olevaa 2 ja 3 artiklaa sovelletaan viimeistään 1 päivästä tammikuuta 2005 muihin moottoriajoneuvoihin, jotka on rekisteröity 1 päivän tammikuuta 2001 ja 1 päivän tammikuuta 2004 välisenä aikana. 5. Jos ajoneuvoja kuitenkin käytetään yksinomaan kansallisessa liikenteessä, 2 ja 3 artiklaa voidaan soveltaa viimeistään 1 päivästä tammikuuta 1996 M3-luokan moottoriajoneuvoihin, joiden suurin sallittu massa on enemmän kuin 10 metristä tonnia, ja N3-luokan moottoriajoneuvoihin sekä 1 päivästä tammikuuta 2006 muihin moottoriajoneuvoihin." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 2003 mennessä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiivin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja